-Տեսեք, եթե մենք, օրինակ, գրություն ենք ուղարկում ոստիկանություն, ասում ենք՝ Ասյա Խաչատրյանին հայհոյել եք, ծեծել եք, դա բավարար հիմք չէ, որ մենք ոստիկանությունից ակնկալենք արդյունավետ պատասխան: Եթե մենք դետալներ ենք տալիս, հաջորդականություն ենք տալիս, հանգամանքներ, որոնց վրա Ասյան շատ մանրամասն կանգ է առնում, այ դա էր մեզ անհրաժեշտ, որ մենք այդպես էլ չստացանք: Մի կարևոր հանգամանք ևս. եթե Ասյան գտնվեր Արցախում այդ ժամանակ, իսկ նա այդ ժամանակ Արցախում չէր, մենք, բնականաբար, նրան կառաջարկեինք ներկայանալ, ձևակերպել և այլն: Այդ պահին նրան վտանգ չէր սպառնում այն տեսանկյունից, որ նա այլևս Արցախի Հանրապետությունում չէր գտնվում: Օրինակ, եթե նույն իրավիճակը լիներ այն ժամանակ, երբ Ասյան գտնվում էր Արցախում, միգուցե մենք այլ որոշում կկայացնեինք: Իմ կողմից նշված հանգամանքները հաշվի առնելով՝ ես այդպիսի որոշում չեմ կայացրել և կարծում եմ՝ դա տվյալ հանգամանքներում եղել է ճիշտ: